钦定古今图书集成/明伦汇编/官常典/第057卷 > 胶西王卬
## 钦定古今图书集成/明伦汇编/官常典/第057卷 > 胶西王卬

按《史记·齐悼惠王世家》：“胶西王卬，齐悼惠王子，以昌
平侯文帝十六年为胶西王。十一年与吴楚反，汉击
破杀卬，地入于汉，为胶西郡。”

按《汉书吴王濞传》：三王之围齐临甾也，三月不能下汉兵至胶西，胶东、菑川王各引兵归国，胶西王徒跣，
席槁饮水，谢太后王太子德曰：“汉兵还，臣观之，已罢
可袭，愿收王馀兵击之，不胜而逃入海，未晚也。”王曰：
“吾士卒皆已坏，不可用。”不听。汉将弓高侯颓当遗王
书曰：“奉诏诛不义，降者赦除其罪，复故不降者灭之。
王何处，须以从事？”王肉袒叩头。汉军壁谒曰：“臣卬奉
法不谨，惊骇百姓，乃苦将军远道至于穷国，敢请葅
醢之罪！”弓高侯执金鼓见之，曰：“王苦军事，愿闻王发
兵状。”王顿首膝行对曰：“今者晁错，天子用事。臣变更
高皇帝法令，侵夺诸侯地，卬等以为不义，恐其败乱
天下，七国发兵，且以诛错。今闻错已”诛，卬等谨已罢
兵归。将军曰：“王苟以错为不善，何不以闻？及未有诏，
虎符擅发兵击义国。以此观之，意非徒欲诛错也。”乃
出诏书为王读之，曰：“王其自图之！”王曰：“如卬等死有
馀罪。”遂自杀。太后、太子皆死。